สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 9 เมษายน พ.ศ. 2558ดัชนีหุ้นไทยปิดตลาด1,544.86 จุด ลดลง 4.67 จุด มูลค่าซื้อขาย35,302 ล้านบาท หลัง “ทริกเกอร์ฟันด์” เทขายหุ้นเพื่อปิดกอง น่าสนใจว่าวันนี้แนวรับ 1,540 จุดจะรักษาไว้ได้หรือไม่
9 เม.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 9 เมษายน พ.ศ. 2558ดัชนีหุ้นไทยปิดตลาด1,544.86 จุด ลดลง 4.67 จุด มูลค่าซื้อขาย35,302 ล้านบาท หลัง “ทริกเกอร์ฟันด์” เทขายหุ้นเพื่อปิดกอง น่าสนใจว่าวันนี้แนวรับ 1,540 จุดจะรักษาไว้ได้หรือไม่
****หุ้นPTTGC แรงตกช่วงท้ายตลาดราคาปิด 56.25 บาท แต่น่าสนใจตรงราคาพื้นฐานหลายโบรกเกอร์ให้ราคาเกิน 65 บาท จากแนวโน้มงบไตรมาส 1/58 พลิกมีกำไรอีกครั้ง เรียกว่า “น่าทยอยสะสม” เช่นกัน
****หุ้น TIES เจองานเข้าหลังก.ล.ต.พบว่า ผู้สอบบัญชี TIES เสนอรายงานการตรวจสอบงบการเงินงวดปี 2557 โดยแสดงความเห็นอย่างมีเงื่อนไข เกี่ยวกับการจัดทำรายงานต้นทุนการก่อสร้างตามสัญญาก่อสร้างไม่สอดคล้องกับนโยบายบัญชีและการไม่ปฏิบัติตามระบบบัญชีและระบบการควบคุมภายใน นั่นหมายถึง TIES ต้องแก้ไขงบการเงินดังกล่าว ด้วยเส้นตายภายใน 8 พ.ค. 58
****หุ้นPLAT พอกระเตื้องขึ้นมาบ้าง แต่ราคายังต่ำกว่าไอพีโอ เฮ้อ..ต้องเอาใจช่วยกันมากเป็นพิเศษ เพราะเมื่อมี “วิกฤติศรัทธา” มันต้อง “เรียกศรัทธา” คืน…แต่ว่าต้องใช้เวลากันพอสมควรทีเดียว
****หุ้นTASCO หุ้นปลอดภัยอีกตัวหนึ่ง ด้วยปัจจัยพื้นฐานปกคลุมไปด้วยข่าวดีๆ แต่อาจดูเอื้อมยากนิดหนึ่ง ราคาล่าสุด 117.50 บาท แหม๊..ถ้าผู้บริหารอยากทำอะไรเพื่อนักลงทุน “แตกราคาพาร์” เลยครับ นี่แหละที่เขาเรียกว่า “ตอบแทนผู้ถือหุ้น” อย่างแท้จริง..!?
***หุ้น  MTLS อยู่ระหว่างการโรดโชว์ที่ประเทศสิงคโปร์ เห็นว่ากองทุนอีกกว่า 10 แห่ง จ่อคิวเข้าร่วมโรดโชว์ดังกล่าว อย่างว่าเป็นหนึ่งในหุ้นที่มีปัจจัยพื้นฐานแข็งแกร่งมากสุดตัวหนึ่ง
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ“Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้นเจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และนับตั้งแต่ 1 เม.ย. 58 เป็นต้นไป ช่วงเปิดตลาดเช้า 10.00-11.00 น. พบกับ “Business Insight” โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!   